
Grozījumi Noguldījumu garantiju likumā
Izdarīt Noguldījumu garantiju likumā (Latvijas Vēstnesis, 2015, 118. nr.; 2018, 17. nr.; 2021, 110., 193. nr.; 2022, 69. nr.) šādus grozījumus:
 
1. Izslēgt 1. panta otrajā daļā vārdus “un ieguldījumu brokeru sabiedrībām” un vārdus “(Dokuments attiecas uz EEZ)”.
2. 5.pantā:
izteikt pirmo daļu šādā redakcijā:
“(1) Garantētā atlīdzība par kopīgo noguldījumu tiek izmaksāta katrai kopīgo noguldījumu izdarījušajai personai šā likuma 3. panta pirmajā daļā noteiktajā apmērā. Garantētās atlīdzības apmēru nosaka, ņemot vērā katras kopīgo noguldījumu izdarījušās personas daļu kopīgajā noguldījumā, kas noteikta ar noguldījumu piesaistītāju noslēgtajā līgumā. Ja katras personas daļa kopīgajā noguldījumā nav noteikta, kopīgais noguldījums sadalāms vienlīdzīgās daļās un garantētās atlīdzības apmēru nosaka, ņemot vērā šo noguldījuma daļu.”
 
papildināt otro daļu ar vārdiem “vai šo personu var identificēt pirms noguldījumu nepieejamības iestāšanās dienas”;
 
papildināt ar 2.1, 2.2, 2.3 un 2.4 daļu šādā redakcijā:
“(21) Noguldījumu piesaistītājam pirms darījumu attiecību uzsākšanas ar noguldītāju ir pienākums noskaidrot, vai noguldītājs nodrošina citai personai pienākošos līdzekļu pārvaldību noguldījumu piesaistītājā.
(22) Noguldījumu piesaistītājs veic nepieciešamās darbības, lai pirms darījumu attiecību uzsākšanas vai darījumu attiecību laikā no noguldītāja, kas nodrošina citai personai pienākošos līdzekļu pārvaldību noguldījumu piesaistītājā, iegūtu apliecinājumu, ka tas nodrošina šo personu identifikāciju un tām pienākošos līdzekļu uzskaiti.
(23) Ja noguldītājs nodrošina citai personai pienākošos līdzekļu pārvaldību noguldījumu piesaistītājā, noguldītājam ir pienākums nekavējoties par to informēt noguldījumu piesaistītāju, ja šāda informācija jau nav iesniegta noguldījumu piesaistītājam pirms darījumu attiecību uzsākšanas.
(24) Noguldītājam ir pienākums pēc noguldījumu piesaistītāja pieprasījuma iesniegt dokumentus citas personas, kuras pienākošos līdzekļus noguldītājs pārvalda noguldījumu piesaistītājā, identificēšanai, un dokumentus par šai personai pienākošos līdzekļu summu.” 
3. Aizstāt 6. panta ceturtajā daļā vārdus “mājaslapā internetā” ar vārdu “tīmekļvietnē”.
4. 8. pantā:
 
aizstāt otrajā daļā vārdus “atļauju (licenci)” ar vārdiem “licenci (atļauju)”;
 
papildināt ar 4.1 un 4.2 daļu šādā redakcijā:
“(41) Ja noguldījumu piesaistītājs saskaņā ar šā likuma 5. panta otro daļu nav identificējis vai nevar identificēt personu, kurai pienākošos līdzekļus pārvalda noguldītājs noguldījumu piesaistītājā, un nav nodrošinājis šo personu atspoguļošanu grāmatvedības reģistros, maksājumus noguldījumu garantiju fondā aprēķina, ņemot vērā attiecīgā konta atlikumu, kas atvērts tieši citas personas pienākošo naudas līdzekļu pārvaldībai.
(42) Latvijas Banka, lai nodrošinātu finanšu sektora noturību, ņemot vērā ekonomikas cikla potenciālo negatīvo ietekmi uz finanšu stabilitāti un finanšu sektora attīstību, var palielināt šā panta trešajā daļā minēto ceturkšņa maksājumu noguldījumu garantiju fondā līdz 0,125 procentiem ceturksnī no segto noguldījumu vidējā atlikuma noguldījumu piesaistītājā iepriekšējā ceturksnī, kas reizināts ar Latvijas Bankas noteiktajā kārtībā aprēķināto korekcijas koeficientu, bet šā panta ceturtajā daļā minēto ceturkšņa maksājumu noguldījumu garantiju fondā – līdz 0,125 procentiem ceturksnī no filiāles piesaistīto segto noguldījumu vidējā atlikuma iepriekšējā ceturksnī.”;
 
izslēgt septīto daļu.
5. Aizstāt 15. panta trešajā daļā un 15.1 pantā vārdu “mājaslapā” ar vārdu “tīmekļvietnē”.
6. 17. pantā:
 
papildināt panta nosaukumā pēc vārda “atbilstīgajiem” ar vārdiem “un segtajiem”;
 
papildināt ar ceturto daļu šādā redakcijā:
“(4) Noguldījumu piesaistītājs uz risku balstītā pieejā, bet ne retāk kā vienu reizi trijos gados, veic iekšējā audita pārbaudi par atbilstīgo un segto noguldījumu uzskaiti.”
7. 19. pantā:
 
papildināt trešo daļu ar vārdiem un skaitli “izņemot šā likuma 5. panta otrajā daļā minēto, pārvaldot citai personai pienākošos līdzekļus noguldījumu piesaistītājā”;
 
papildināt ar 3.1 daļu šādā redakcijā:
“(31) Noguldītājam, kas pārvalda citai personai pienākošos naudas līdzekļus noguldījumu piesaistītājā, ir pienākums pēc noguldījumu piesaistītāja noguldījumu nepieejamības iestāšanās iesniegt noguldījumu piesaistītājam vai Latvijas Bankai informāciju, kāda tā ir dienā, kad iestājusies noguldījumu piesaistītāja noguldījumu nepieejamība, šo personu  identificēšanai. Latvijas Banka ir tiesīga pieprasīt noguldītājam iesniegt zvērināta revidenta ziņojumu par šajā daļā minētās informācijas pārbaudi.”
8. 21. pantā:
 
aizstāt ceturtajā daļā vārdus “labvēlīgāko un ekonomiskāko” ar vārdiem “ekonomiski izdevīgāko”;
 
papildināt ar 6.1 daļu šādā redakcijā:
“(61) Latvijas Bankas izdotā administratīvā akta par šā panta ceturtajā daļā minētā aizdevuma pieprasījumu apstrīdēšana un pārsūdzēšana neaptur tā darbību.”
9. 23. pantā:
 
aizstāt 6. punktā skaitli un vārdu "62. pantu" ar skaitļiem un vārdiem "51. un 62. pantu";
 
papildināt ar otro un trešo daļu šādā redakcijā:
“(2) Šā panta pirmajā daļā minētajos noguldījumos ir ietverti arī uzkrātie procenti, kas atbilstoši noslēgtā līguma nosacījumiem un termiņiem nav izmaksāti līdz dienai, kad iestājusies noguldījumu nepieejamība.
(3) Izņēmumi garantētās atlīdzības izmaksai nav attiecināmi uz noguldījumu, ko veikusi tāda kredītiestāde, krājaizdevu sabiedrība, apdrošināšanas un pārapdrošināšanas sabiedrība, ieguldījumu brokeru sabiedrība, ieguldījumu pārvaldes sabiedrība, privāto pensiju fonds, alternatīvo ieguldījumu fondu pārvaldnieks un finanšu iestāde, kura pasludināta par maksātnespējīgu vai kuras darbība izbeigta ar tiesas nolēmumu.”;
 
uzskatīt līdzšinējo panta tekstu par pirmo daļu.
10. 25. pantā:
 
papildināt piektajā daļā pēc vārdiem “izraudzītu kredītiestāžu” ar vārdiem “vai maksājumu iestāžu”;
 
aizstāt sestajā daļā vārdus “mājaslapā internetā” ar vārdu “tīmekļvietnē”;
 
aizstāt 6.1 daļā vārdus "Latvijas Bankas noteiktajā kārtībā un termiņā" ar vārdiem  "Latvijas Banka nosaka informāciju, kuru par garantētās atlīdzības izmaksas pieteikumiem iesniedz Latvijas Bankai, kā arī šādas informācijas apkopošanas un iesniegšanas kārtību un termiņu."
 
papildināt ar 6.2 daļu šādā redakcijā:
 
“(62) Latvijā licencēta maksājumu iestāde vai elektroniskās naudas iestāde, vai dalībvalstī licencētas maksājumu iestādes vai elektroniskās naudas iestādes filiāle, kura veic darbību Latvijā, ir tiesīga nodrošināt saviem klientiem iespēju pieteikt garantētās atlīdzības izmaksu un saņemt garantēto atlīdzību, ja tā var nodrošināt garantētās atlīdzības ieskaitīšanu klienta kontā, izmantojot kredīta pārvedumu atbilstoši Eiropas Parlamenta un Padomes 2012. gada 4. marta regulai (ES) Nr. 260/2012, ar ko nosaka tehniskās un darbības prasības kredīta pārvedumiem un tiešā debeta maksājumiem euro un groza regulu (EK) Nr. 924/2009, un Latvijas Bankas noteikto prasību, kārtības un termiņa ievērošanu informācijas par garantētās atlīdzības izmaksas pieteikumiem apkopošanai un iesniegšanai.”
 
11. Aizstāt 27. panta pirmās daļas 1. punktā vārdu "izpildi" ar vārdu "neizpildi".
 
12. Izteikt 28. panta 2.1 daļas pirmo teikumu šādā redakcijā:
“Noguldījumu piesaistītājs, atsaucoties uz šā panta otrajā daļā minētajā veidlapā iekļauto informāciju, sniedz noguldītājam apstiprinājumu par tā tiesībām uz garantēto atlīdzību, nolūkā informēt, ka noguldījums ir atbilstīgs noguldījums vai nav atbilstīgs noguldījums.”
13. 31. pantā:
 
aizstāt visā pantā vārdu “sūdzība” (attiecīgā skaitlī un locījumā) ar vārdu “iesniegums” (attiecīgā skaitlī un locījumā);
 
papildināt pirmajā daļā pēc vārda “termiņiem” ar vārdiem “vai iesniegumus, kas saistīti ar personas tiesībām saņemt garantēto atlīdzību”;
 
papildināt ar 1.1 daļu šādā redakcijā:
“(11) Ja, izskatot šā panta pirmajā daļā minētos iesniegumus, Latvijas Banka konstatē, ka iesniedzējam sagatavojama atbilde pēc būtības, nevis jāpieņem lēmums, un atbildes sniegšanai nepieciešams veikt papildu darbības informācijas iegūšanai un apstrādei, Latvijas Banka šīs darbības veic četru mēnešu laikā no iesnieguma saņemšanas dienas, ne vēlāk kā viena mēneša laikā no iesnieguma saņemšanas dienas iesniedzēju informējot par iesnieguma saņemšanu un veiktajām darbībām. Ja objektīvu iemeslu dēļ četru mēnešu termiņu nav iespējams ievērot, Latvijas Banka to var pagarināt līdz gadam, par to paziņojot iesniedzējam.”
 
14. Aizstāt 33. panta trešajā daļā vārdus “mājaslapā internetā” ar vārdu “tīmekļvietnē”.

